Diari Oficial de la Generalitat Valenciana


Sumari del DOGV 5972, del 11-03-2009 (2009/2774)

ORDRE de 5 de març de 2009, de la Conselleria d'Indústria, Comerç i Innovació, per la qual es modifica l'Ordre de 30 de desembre de 2008, de la Conselleria d'Indústria, Comerç i Innovació, per la qual es convoquen ajudes per al finançament d'accions estratègiques de diversificació industrial per a la Comunitat Valenciana.
-----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5972

Data del DOGV
:   11-03-2009

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2009/2774


Data del document
:   05-03-2009

Organisme emissor
:   Conselleria d'Indústria, Comerç i Innovació

Tipus de document
:   Ordre

Anàlisi jurídica

 Descriptors 

:   * universitat
    * centre d'investigació
    * ajuda pública
    * investigació industrial
    * petita i mitjana empresa
    * innovació
    * recerca i desenvolupament
    * suport econòmic

ORDRE de 5 de març de 2009, de la Conselleria d'Indústria, Comerç i Innovació, per la qual es modifica l'Ordre de 30 de desembre de 2008, de la Conselleria d'Indústria, Comerç i Innovació, per la qual es convoquen ajudes per al finançament d'accions estratègiques de diversificació industrial per a la Comunitat Valenciana. [2009/2774]  
En el Diari Oficial de la Comunitat Valenciana número 5940, de 26 de gener de 2009, es va publicar l'Ordre de 30 de desembre de 2008, de la Conselleria d'Indústria, Comerç i Innovació, per la qual es convoquen ajudes per al finançament d'accions estratègiques de diversificació industrial per a la Comunitat Valenciana.  
En l'esmentada convocatòria, en la base setena de l'annex, s'establix un termini de presentació de sol·licituds de 45 dies naturals, comptats des de l'endemà de la publicació de l'ordre en el Diari Oficial de la Comunitat Valenciana.   
La complexitat dels projectes que les empreses han de presentar i el propòsit de promoure una àmplia concurrència, fan necessari ampliar el termini de presentació de sol·licituds.  
Per tot això, en l'exercici de les atribucions que m'atorguen l'article 28 de la Llei 5/1983, de 30 de desembre, del Consell, i el Decret 130/2007, de 27 de juliol, del Consell, pel qual s'aprova el Reglament Orgànic i Funcional de la Conselleria d'Indústria, Comerç i Innovació,  
ORDENE  
Article únic   
Ampliar el termini de presentació de sol·licituds de la convocatòria prevista en l'Ordre de 30 de desembre de 2008, de la Conselleria d'Indústria, Comerç i Innovació, per la qual es convoquen ajudes per al finançament d'accions estratègiques de diversificació industrial per a la Comunitat Valenciana, per la qual cosa la base 7 de l'annex de l'esmentada ordre tindrà la següent redacció:  
«7. Termini de presentació  
El termini de presentació de sol·licituds serà des de l'endemà de la publicació d'esta ordre en el Diari Oficial de la Comunitat Valenciana, fins al 31 de març de 2009, inclusivament.»  
DISPOSICIÓ FINAL  
Única  
La present ordre entrarà en vigor l'endemà de la publicació en el Diari Oficial de la Comunitat Valenciana.  
València, 5 de març de 2009  
La consellera d'Indústria, Comerç i Innovació,  
BELÉN JUSTE PICÓN